LIGJ
Nr. 8437, datë 28.12.1998
PËR AKCIZAT NË REPUBLIKËN E SHQIPËRISË
(Ndryshuar me ligjin nr. 8507, datë 7.7.1999; nr. 8595, datë 6.4.2000; nr. 8716, datë 15.12.2000; nr. 8807, datë 17.5.2001; nr. 8848, datë 19.12.2001)
(I përditësuar)

Në mbështetje të neneve 81, 83 pika 1 dhe 155 të Kushtetutës së Republikës së Shqipërisë, me propozimin e Këshillit të Ministrave, 

KUVENDI 
I REPUBLIKËS SË SHQIPËRISË 

VENDOSI:

Neni 1

Akcizat janë tatime për një  numër të  kufizuar mallrash për konsum masiv, të brendshëm, pavarësisht nëse prodhohen brënda vendit apo importohen.

Neni 2

Personat juridikë a fizikë, vendas dhe të huaj, që i nënshtrohen këtij tatimi, janë prodhuesit dhe importuesit e mallrave të tatueshme me akcizë.

Neni 3
(Ndryshuar me ligjin nr. 8507, datë 7.7.1999; ndryshuar në kapitullin 33 shkronja ‘F” me ligjin nr. 8595, datë 6.4.2000; ndryshuar shkonja “a” dhe “b” dhe paragrafi i fundit me ligjin nr. 8716, datë 15.12.2000; hequr togfjalësh në shkronjën “dh’ dhe shtuar pika 9/1 me ligjin nr. 8807, datë 17.5.2001; ndryshuar pika “c” dhe “d” me ligjin nr. 8848, datë 19.12.2001)

    
Vlera e akcizës për një pullë për mallrat e veçanta, që tatohen me akcizë, në përqindje janë:

Kapitulli	Kodi					Përqindja	Vlera e akcizës
               N.C.			 	e akcizës	 për një pullë

24 			A. Duhan e prodhime duhani
	
	- 24.03 		Duhan për konsum 	60
	- 24.02 		Cigare, kat.I dhe II				11 lekë/paketa
			kat.III 						7 lekë/paketa
	- 24.02.1000  	Puro						2.240 lekë/kg

22			B. Pije alkoolike, alkoole
	
	- 22.03.00 	Birrë			50
	- 22.04 		Verë
			- Me vlerë deri 300 lekë/litri 			  50 lekë/litri
			- Me vlerë mbi 300 lekë/litri 			150 lekë/litri
	
	- 22.08 		Raki, konjak, uzo, vodka,
			fërnet, ponç, likerna, wiski,
			campari, rum, martini e të
			tjera pije alkoolike
			- Me vlerë deri 400 lekë/litri			  40 lekë/litri
			- Me vlerë mbi 400 lekë/litri 			350 lekë/litri

	- 22.07		Alkool etilik jo i denatyruar i
			një force alkoolike ndaj volumit
			prej 80 % vol. ose më e lartë,
 			alkool etilik dhe alkoole të tjera
			të denatyruara, të çdo lloj force, 
			për prodhim pijesh alkoolike 			50 lekë/litri
	
	- 22.08		Alkool etilik jo i denatyruar i një
			force alkoolike ndaj volumit prej
			më pak se 80 % vol., për prodhim
			pijesh alkoolike 				50 lekë/litri"
22. 		22.09,		C. Pije joalkoolike, freskuese e të tjera 				3 000 lekë për 1000 litra.
		22.01		Ç. Ujë mineral natyral, ujë
				mineral i gazuar, ujë 
i imbotiluar				 5
9.		09.01		D. Kafe
- Kafe e papjekur						33 000 lekë për 1000 kg
- Kafe e pjekur e bluar ose jo					78 000 lekë për 1000 kg.

27		27.10	DH. Nënproduktet e naftës
				- Benzinë deri 89.9 oktan		77
				- Benzinë 90 oktan e lart		90
				- Benzinë pa plumb			90
				- Gazoil				50
				- Vajguri				80
				- Valvolinë				50
				- Vajra lubrifikante të të
				  gjitha llojeve dhe graso		50
				- Solar, mazut			  	 5
				- Të tjera ( bitum,
				  toluol, silol, squfur, 
  solvent)				20
33		33.03.0010	Ë Parfume				50	
33		33.03.0090	F. Ujëra tualeti				50
9/1. 				Koks nafte - 5 për qind

Importimi i çdo lloj nënprodukti nafte, që nuk përfshihet në shkronjën “DH” do të trajtohet me akcizë 90 për qind.
Përjashtohet nga akciza gaz i lëngut për përdorim në popullsi.
Personat juridikë a fizikë, vendas dhe të huaj, që importojnë alkool për prodhim pijesh alkoolike, do të deklarojnë në Drejtorinë e Përgjithshme të Tatimeve sasinë e alkoolit që do të importojnë, si dhe do të paraqesin dokumentin për pagesën e akcizës, sipas vlerës së përcaktuar në nenin 1 të këtij ligji.

Neni 3/1
(Shtuar me ligjin nr. 8848, datë 19.12.2001)

Importuesit, prodhuesit dhe tregtarët me shumicë të mallrave me akcizë, regjistrohen si tregtarë të mallrave me akcizë në organet tatimore.

Neni 4
(Ndryshuar me ligjin nr. 8595, datë 6.4.2000; shtuar paragrafi i dytë dhe i tretë me ligjin nr. 8848, datë 19.12.2001)

Për mallrat e prodhuara në vend, akciza e të cilave paguhet me përqindje, llogaritja e akcizës bëhet në bazë të çmimit para tatimit.
Për birrën e prodhuar në vend, llogaritja e akcizës bëhet duke zbatuar mbi sasinë e birrës së prodhuar dhe të deklaruar, përqindjen e akcizës së përcaktuar në nenin 3 të ligjit “Për akcizat në Republikën e Shqipërisë”. Sasia e birrës së deklaruar korrigjohet në rritje, në përpjesëtim të barabartë me masën e tejkalimit të kufirit teknik maksimal të lejueshën të rezes së maltos së përdorur mbi 20 kg për 100 litra birrë të prodhuar.
Tatimpaguesit e regjistruar për prodhimin e birrës ose për importimin dhe tregtimin e maltos, si lëndë e parë për prodhimn e birrës, detyrohen të paguajnë 294 lekë akcizë për kilogram malto të llogaritur në rastet e shitjes së maltos personave të paregjistruar për prodhimin e birrës ose të përdorimit të saj për qëllime të tjera.
Për mallrat e importuara, akciza e të cilave paguhet me përqindje, llogaritja e akcizës bëhet në bazë të vlerës doganore plus taksën doganore.

Neni 5
(Ndryshuar shkronja “a” me ligjin nr. 8848, datë 19.12.2001)

Akciza derdhet në buxhetin e shtetit:
a)  Për mallrat e prodhuara në vend, kur detyrimi nuk paguhet nëpërmjet blerjes së pullës fiskale, akciza llogaritet në çastin e lëvizjes së mallrave nga vendi i prodhimit, dhe deklarohet e paguhet për periudhën 1-15 të muajit brenda 20 të muajit, ndërsa për periudhën 1-31 të muajit deri më datën 5 të maujit pasardhës;
b)  për mallrat e importuara, në çastin e pagesës së detyrimit të akcizës dhe të taksës doganore në doganë,  me përjashtim të rastit të mallrave  akciza e të cilave paguhet me pullë  fiskale;
c)  për prodhimet, akciza e të cilave paguhet me pullë fiskale, në çastin e blerjes së pullave, nga subjektet që kanë bërë kërkesë.

Neni 6

Në rastin e eksportimit të mallrave të parashikuara në nenin 3 nuk llogaritet akcizë dhe nuk jepet asnjë  rimbursim.

Neni 7
(Ndryshuar me ligjin nr. 8848, datë 19.12.2001)

Akciza paguhet për importimin dhe prodhimin brenda vendit të mallrave që i nënshtrohen akcizës. Akciza paguhet gjithashtu edhe për mallrat e prodhuara në vend, të cilat prodhohen me lëndë të importuara, që i nënshtrohen akcizës në çastin e importimit.
Importuesit, prodhuesit dhe tregtuesit me shumicë të mallrave, që i nënshtrohen akcizës, për të gjitha shitjet që kryejnë, detyrohen të identifikojnë në faturat tatimore të shitjes emrin, NIPT-in dhe kodin fiskal të tatimpaguesit blerës.

Neni 8

Prodhuesit dhe importuesit e mallrave, që tatohen me akcizë, dhe organet doganore detyrohen të mbajnë llogari të veçantë, të plotësojnë dhe të dërgojnë në organet tatimore deklaratën periodike, mujore për akcizat e realizuara e të derdhura, brenda datës 10 të muajit pasardhës, si dhe çdo informacion tjetër të kërkuar nga Ministria e Financave.

Neni 9
(Shtuar pikat 5, 6 dhe 7 me ligjin nr. 8848, datë 19.12.2001)

Quhen shkelje të këtij ligji:
1. Fshehja dhe falsifikimi i të dhënave dhe i dokumenteve bazë për llogaritjen e akcizave.
2.  Mbajtja e gabuar e llogarive kontabël për akcizat.
3.  Derdhja me vonesë e akcizave në buxhetin e shtetit.
4.  Mosparaqitja në kohë e deklaratës periodike, mujore për akcizat e realizuara.
5. Importimi, prodhimi, ruajtja, livrimi ose shitja e mallrave, akciza e të cilave paguhet nëpërmjet pullave fiskale, pa blerë këto pulla.
6. Importimi, prodhimi, ruajtja, livrimi ose shitja e mallrave të tatueshme me akcizë, pa u regjistruar në oragnet tatimore.
7. Mbajtja, me qëllim shitjeje ose konsumi, e mallrave të tatueshme me akcizë, duke njohur që akciza mbi këto mallra nuk ka qenë paguar.

Neni 10
(Ndryshuar me ligjin nr. 8595, datë 6.4.2000; Shtuar paragrafë me ligjin nr. 8848, datë 19.12.2001)

Shkeljet e parashikuara në nenin 9 të këtij ligji, kur nuk përbëjnë vepër penale formojnë kundërvajtje administrative dhe dënohen me gjobë si vijon:
- Fshehja dhe falsifikimi i akcizave përveç detyrimit të pagimit të akcizës dënohet edhe me një gjobë të barabartë me shumën e kësaj akcize.
- Mbajtja e gabuar e llogarive dënohet me gjobë nga 5 000 (pesë mijë) deri në 10 000 (dhjetë mijë) lekë.
- Për derdhjen me vonesë të akcizave në buxhetin e shtetit, paguhen interesa për pagesë të vonuar në përputhje me ligjin nr.8560, datë 22.12.1999 “Për procedurat tatimore në Republikën e Shqipërisë”.
- Mosparaqitja në kohë e deklaratës periodike mujore për akcizat e realizuara, dënohet me gjobë 6 000 (gjashtë mijë) deri në 8 000 (tetë mijë) lekë.
Procedurat e ankimit dhe të ekzekutimit të masës administrative bëhen në përputhje me ligjin nr.8560, datë 22.12.1999 “Për procedurat tatimore në Republikën e Shqipërisë”.
– Importimi, prodhimi, ruajtja, livrimi ose shitja e mallrave, pa pullat fiskale, në rastin kur akciza e tyre paguhet nëpërmjet pullave fiskale, përveç pagimit të shumës së akcizës që lidhet me sasinë e mallit pa pullë fiskale, dënohet edhe me konfiskimin e tyre.
- Importimi, prodhimi, ruajtja, livrimi ose shtija e mallrave të tatueshme me akcizë, pa u regjistruar në organet tatimore, përveç pagimit të shumës së akcizës që duhej paguar, dënohet edhe me konfiskimin e tyre.
- Mbajtja, me qëllim shitjeje ose konsumi, e mallrave që i nënshtrohen akcizës, duke ditur që akciza mbi këto mallra nuk ka qenë paguar, përveç pagimit të shumës së akcizës që lidhet me sasinë e mallit pa pullë fiskale, dënohet edhe me konfiskimin e tyre.

Neni 11

Ngarkohen Ministria e Financave dhe Banka e Shqipërisë të marrin masa për prodhimin e pullave për artikujt e duhanit dhe të pijeve alkoolike.


[bookmark: _Hlk223087727]Neni 11/1
(Shtuar me ligjin nr. 8716, datë 15.12.2000)

Nga sasia e pullave fiskale të tërhequra nga tatimpaguesi (prodhues dhe importues cigaresh), 0.5 për qind e saj pranohet si pullë fiskale e dëmtuar dhe hedhurinë.
Kjo sasi pullash fiskale, të dëmtuara brenda vitit kalendarik, do të zëvendësohet me pulla të reja fiskale dhe subjekti është i detyruar të paguajë vetëm vlerën e vetë pullës.

Neni 11/2
(Shtuar me ligjin nr. 8716, datë 15.12.2000)

Ministria e Financave dhe Ministria e Bujqësisë dhe Ushqimit përcaktojnë kategorinë për çdo lloj cigareje.

Neni 12

Ligji nr.8348, datë 20.5.1998 “ Për akcizat në Republikën e Shqipërisë” shfuqizohet.

Neni 13

[bookmark: _GoBack]Ngarkohet Ministria e Financave për nxjerrjen e akteve nënligjore, në bazë dhe për zbatim të këtij ligji.

Neni 13/1
(Shtuar me ligjin nr. 8848, datë 19.12.2001)

Për firot, që ndodhin gjatë procesit të përpunimit dhe prodhimit të produkteve, zbritja lejohet në kufijtë e firove teknikisht të pranueshme, të përcaktuara nga Ministria e Financave dhe ministria përkatëse.


Neni 14

Ky ligj hyn në fuqi 15 ditë pas botimit në Fletoren Zyrtare.


Shpallur me dekretin nr.2288, datë 31.12.1998 të Presidentit të Republikës së Shqipërisë, Rexhep Meidani



